laion/Wikipedia-Exotic huggingface dataset:
২০০৮ গ্রীষ্মকালীন অলিম্পিকে মল্লক্রীড়া – মহিলাদের ১০০ মিটার

২০০৮ অলিম্পিক গেমসে মহিলাদের ১০০মিটার সবেগে দৌড়ানোর প্রতিযোগিতা আগস্টের ১৬ ও ১৭ তারিখে অনুষ্ঠিত হয় বেইজিং ন্যাশনাল স্টেডিয়ামে। ২০০৮ অলিম্পিকে যোগ্যতানির্ণয়ের মাপকাঠি ছিল ১১.৩২ সেকেন্ড (এ মান) এবং ১১.৪২ সেকেন্ড (বি মান)। এই প্রতিযোগিতায় জামাইকার প্রতিযোগিনীরা সম্পূর্ণ আধিপত্য বিস্তার করে রেখেছিলেন। শেলি-অ্যান ফ্রেজার স্বর্ণপদক জেতেন এবং শ্যারন সিম্পসন ও ক্যারন স্টুয়ার্ট রৌপ্য পদক জেতেন। যেহেতু, সিম্পসন ও স্টুয়ার্ট দুজনেই একই সময় ১০.৯৮ সেকেন্ডে প্রতিযোগিতা শেষ করেন, তাই দুটি রৌপ্য পদক দেওয়া হয়; ফলে সরকারিভাবে, কোনো ব্রোঞ্জ পদক দেওয়া হয় নি। ফাইনালে পিস্তল ছোঁড়ার মুহূর্তে আমেরিকান দৌড়বীর টোরি এডওয়ার্ডস নড়ে ওঠেন, এবং সম্ভবতঃ মনে করেছিলেন আবার প্রতিযোগিতা শুরু হবে; কিন্তু, তা না হওয়ায় তিনি সবশেষে প্রতিযোগিতা শেষ করেন। প্রতিযোগিতার শেষে, যুক্তরাষ্ট্র দলের পক্ষ থেকে এডওয়ার্ডসের ভুল শুরুর কারণ দেখিয়ে পুনর্বার দৌড়ের অনুরোধ করা হয়, কিন্তু তা খারিজ হয়ে যায় ও ফলাফল একই থাকে। এডওয়ার্ডসের বিবৃতি সত্বেও, প্রকৃতপক্ষে তার প্রতিক্রিয়ার সময় ০.১৭৯ সেকেন্ড দ্রুততম না হলেও আটজন প্রতিযোগিনীর মধ্যে ধীরতমও ছিল না। হয়ত, তিনি যখন নড়ে ওঠেন তখন তিনি পায়ের কাছের ব্লকগুলিতে যথেষ্ট পরিমাণ চাপ দেননি যাতে অ্যালার্ম বেজে ওঠে, বা হয়তো, তার শরীরের উপরের অংশই শুধু নড়ে ওঠে; পা ছিল স্থির। এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল। এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি। এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, - প্রত্যেক হিটের প্রথম তিনজন ও সবমিলিয়ে পরবর্তী সেরা দশজনকে নিয়ে কোয়ার্টার ফাইনাল বা রাউন্ড ২ অনুষ্ঠিত হয়। প্রত্যেক হিটের প্রথম তিনজন (Q) ও সবমিলিয়ে পরবর্তী সেরা (q) একজনকে নিয়ে সেমিফাইনাল অনুষ্ঠিত হয়। প্রত্যেক হিটের প্রথম চারজনকে (Q) নিয়ে ফাইনাল অনুষ্ঠিত হয়। "Olympic Athletics Competition Schedule"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Entry Standards - The XXIX Olympic Games - Beijing, China - 8/24 August 2008"। IAAF। ১৩ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-০৪।  "Results Women's 100m Final"। BOCOG। ২০ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-১৭।  Scott M. Reid (২০০৮)। "Torri Edwards hesitates for false start call, finishes last in 100 sprint"। NBC Beijing Olympics 2008। ১ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ২০০৮-০৮-১৮।  Fraser leads Jamaica 100m sweep - BBC Sport When is a false start not a false start? ওয়েব্যাক মেশিনে আর্কাইভকৃত ২ সেপ্টেম্বর ২০০৮ তারিখে. Reuters India. August 18, 2008. সংগৃহীত হয়েছে ২০০৮-০৮-২৪ 100 Metres - Women's Final[স্থায়ীভাবে অকার্যকর সংযোগ]. IAAF. 17 August 2008. সংগৃহীত হয়েছে ২০০৮-০৮-২৪
সোনিয়া উইলিয়ামস

সোনিয়া অলিভিয়া উইলিয়ামস (জন্ম ২৮শে মে, ১৯৭৯) একজন মহিলা স্প্রিন্টার যিনি আন্তর্জাতিক ক্ষেত্রে অ্যান্টিগুয়া ও বার্বুডার প্রতিনিধিত্ব করেন। উইলিয়ামস বেইজিং-এ অনুষ্ঠিত ২০০৮ গ্রীষ্মকালীন অলিম্পিকে অ্যান্টিগুয়া ও বার্বুডার প্রতিনিধিত্ব করেন। তিনি ১০০মিটার দৌড়বাজীতে অংশ নিয়ে প্রথম রাউন্ডে ষষ্ঠ স্থান অধিকার করেন; তাই আর এগোতে পারেননি। তার দৌড়াতে সময় লাগে ১২.০৪সেকেন্ড। sports-reference সোনিয়া উইলিয়ামসের আইএএএফ প্রোফাইল (ইংরেজি) Athlete biography: Sonia Williams, beijing2008.cn, ret: ২০০৮-০৮-২৭
জেমস ইয়াং সিম্পসন

স্যার জেমস ইয়াং সিম্পসন (ইংরেজি: Sir James Young Simpson; জন্ম: ৭ই জুন, ১৮১১-মৃত্যু: ৬ই মে, ১৮৭০) ছিলেন একজন স্কটিশ ডাক্তার এবং চিকিৎসাশাস্ত্র ইতিহাসের একজন গুরুত্বপূর্ণ ব্যক্তিত্ব। সিম্পসন ক্লোরোফর্মের অনুভূতিনাশক বৈশিষ্ট্যাবলী আবিষ্কৃত এবং এটি সাধারণ চিকিৎসাবিদ্যা বিষয়কে ব্যবহারের জন্য সফলভাবে প্রবর্তন করেছেন। জেমস সিম্পসন বার্থগেট, পশ্চিম লোথিয়ানে জন্ম গ্রহণ করেন। তিনি ছিলেন সাত ভাই-বোনদের (টমাস, জন, আলেকজান্ডার, ডেভিড, জর্জ এবং বোন মেরি) মধ্যে বড়। তার মাতা মেরি জারভি এবং পিতা ডেভিড সিম্পসন, বার্থগেটের একজন রুটিওয়ালা। জেমস স্থানীয় স্কুলে তার প্রাথমিক শিক্ষা গ্রহণ করেন, কিন্তু তার সুস্পষ্ট ক্ষমতা দেখে তার পিতা এবং ভাই (তার মা মারা যান যখন তিনি ৯ বছর বয়সের) একসাথে মিলে তার কলেজ বেতন দেন এবং ১৪ বছর বয়স তিনি এডিনবরা বিশ্ববিদ্যালয় প্রবেশ করেন । ১৮৩২ সালে স্নাতক ডিগ্রী লাভের আগেই, তিনি ১৮৩০ সালে বিশ্ববিদ্যালয় থেকে যোগ্যতাপত্র প্রাপ্ত হন। তিনি এডিনবরা বিশ্ববিদ্যালয়ে ধাত্রীবিদ্যার অধ্যাপক এবং কুইন ভিক্টোরিয়াতে চিকিৎসক হিসেবে নিযুক্ত ছিল। তিনি ১৮৭০ সালে মৃত্যুবরণ করেন। Scotland's People; Old Parish Records - Births ref.662/ 0020 0201 http://www.scotlandspeople.gov.uk/ Overview of Sir James Young Simpson Papers of Sir James Young Simpson (1811-1870) Significant Scots entry Who Named It? Entry (well laid out) PAPERS OF Sir James Young Simpson The Royal College of Surgeons of Edinburgh Britannica online entry for Sir James Undiscovered Scotland entry for James Young Simpson "Sir James Young Simpson" 1911 Encyclopædia Britannica entry Entry featuring his gynecological contributions West Lothian council memorial to Sir James
পাইলগাঁও জমিদারবাড়ী

পাইলগাঁও জমিদারবাড়ী বাংলাদেশের সুনামগঞ্জ জেলার জগন্নাথপুর উপজেলার প্রাচীন পুরাকীর্তির অন্যতম নিদর্শন। প্রায় সাড়ে ৫ একর ভূমির ওপর প্রতিষ্ঠিত তিন শত বছরেরও বেশি পুরানো এ জমিদার বাড়িটি এ অঞ্চলের ইতিহাস-ঐতিহ্যের নিদর্শন। এ জমিদার পরিবারের শেষ জমিদার ব্রজেন্দ্র নারায়ণ চৌধুরী ছিলেন প্রখ্যাত শিক্ষাবিদ ও রাজনীতিবিদ। তিনি ছিলেন সিলেট বিভাগের কংগ্রেস সভাপতি এবং আসাম আইন পরিষদের সদস্য সিলেট বিভাগের সুনামগঞ্জ জেলার জগন্নাথপুর উপজেলার অধীনে ৯ নং পাইলগাঁও ইউনিয়নের পাইলগাঁও গ্রামে ঐতিহ্যবাহী এই জমিদার বাড়ির অবস্থান। । জমিদার বাড়ির দক্ষিণ দিকে সিলেটের ঐতিহ্যবাহী কুশিয়ারা নদী বহমান। প্রখ্যাত ঐতিহাসিক অচ্যূতচরণ চৌধুরী পাইলগাঁও জমিদার বংশের 'রসময় বা রাসমোহন চৌধুরী' হতে প্রাপ্ত সূত্রে লিখেছেন যে; পাইলগাঁঁও এ বহু পূর্বকালে পাল বংশীয় লোক বসবাস করত। এ গোষ্টিয় পদ্মলোচন নামক ব্যক্তির এক কন্যার নাম ছিল রোহিণী। কোন এক কারণে রাঢ় দেশের মঙ্গলকোট হতে আগত গৌতম গোত্রীয় কানাইলাল ধর রোহিণীকে বিবাহ করত গৃহ-জামাতা হয়ে এখানেই বসবাস শুরু করেন। কানাইলাল ধরের আট পুরুষ পরে বালক দাস নামের এক ব্যক্তির উদ্ভব হয়। এ বালক দাস থেকে এ বংশ বিস্তৃত হয়। বালক দাসের কয়েক পুরুষ পর উমানন্দ ধর ওরফে বিনোদ রায় দিল্লীর মোহাম্মদ শাহ বাদশা কর্তৃক চৌধুরী সনদ প্রাপ্ত হন। বিনোদ রায়ের মাধব রাম ও শ্রীরাম নামে দুই পুত্রের জন্ম হয়। তার মধ্যে মাধব রাম জনহিতকর কর্ম পালনে নিজ গ্রাম পাইলগাঁঁও এ বিরাট দীঘি *সুনাম অর্জন করেন। তার দেয়া উক্ত দীঘি আজও ঐ অঞ্চলে মাধব রামের তালাব হিসেবে পরিচিত হচ্ছে। মাধব রামের দুই পুত্র মদনরাম ও মোহনরাম। উক্ত মোহনরামের ঘরে দুর্লভরাম, রামজীবন, হুলাসরাম ও যোগজীবন নামে চার পুত্রে জন্ম হয়। এই চার ভাই দশসনা বন্দোবস্তের সময় কিসমত আতোয়াজানের ১ থেকে ৪ নং তালুকের যতাক্রমে বন্দোবস্ত গ্রহণ করে তালুকদার নাম ধারণ করে। এদের মধ্যে হুলাসরাম বানিয়াচং রাজ্যের দেওয়ানি কার্যালয়ে উঁচ্চ পদের কর্মচারী নিযুক্ত হন। হুলাসরাম চৌধুরী বানিয়াচং রাজ্যের রাজা দেওয়ান উমেদ রজার অনুগ্রহে আতুয়াজান পরগণায় কতেক ভূমী দান প্রাপ্ত হন। হুলাসরামের প্রাপ্ত ভূমীর কিছু কিছু চাষগুয্য ও কিছু ভুমী চাষঅযুগ্য ছিল। পরবর্তিতে হুলাসরাম চাষঅযুগ্য ভূমীগুলোকে চাষযুগ্য করে তুললে এগুলোই এক বিরাট জমিদারীতে পরিণত হয়ে উঠে। হুলাস রামের ভাতুষ্পুত্র বিজয়নারায়ণের একমাত্র পুত্র ব্রজনাথ চৌধুরী জমিদারি বর্ধিত করে এক প্রভাবশালী জমিদারে পরিণত হন। ব্রজনাথ চৌধুরীর দুই পুত্র রসময় ও সুখময় চৌধুরী। রসময় চৌধুরীর পুত্র ব্রজেন্দ্র নারায়নই ছিলেন এ বংশের শেষ জমিদার। সিলেট সরকারি মহিলা কলেজ- চৌহাট্টায় অবস্থিত এ কলেজ ভবনটি স্থাপন করেছিলেন জমিদার নারায়ণ ব্রজেন্দ্র চৌধুরী। ব্রজেন্দ্র নারায়ণ চৌধুরী তার কাকা সুখময় চৌধুরীর উদ্যোগে নিজ তত্বাবধানে ১৯১৯ সালে স্থাপিত হয় পাইল গাও ব্রজনাথ উচ্চ বিদ্যালয়। সিলেট বিভাগ সুনামগঞ্জ জেলা জগন্নাথপুর উপজেলা পাইলগাঁও ইউনিয়ন জমিদার বাড়ি সুখাইড় জমিদার বাড়ি সিলেট বিভাগের ইতিবৃত্ত: প্রাচীন ইতিহাসে সিলেট বিভাগ নিবন্ধ, মোহাম্মদ মুমিনুল হক, গ্রন্থ প্রকাশকাল: সেপ্টেম্বর ২০০১; পৃষ্ঠা ৫০৫ সুনামগঞ্জের জগন্নাথপুর উপজেলার পাইলগাঁও জমিদারবাড়ি[স্থায়ীভাবে অকার্যকর সংযোগ] শ্রীহট্টের ইতিবৃত্ত উত্তরাংশ, তৃতীয় ভাগ, পঞ্চম খণ্ড, দ্বিতীয় অধ্যায়, অচ্যুতচরণ চৌধুরী তত্ত্বনিধি; প্রকাশক: মোস্তফা সেলিম; উৎস প্রকাশন, ২০০৪, প্রবন্ধ -পাইল গাও'র জমিদার বংশ সিলেটের একশত একজন ফজলুর রহমান' প্রকাশক- ফখরুল কবির খাঁ, প্রকাশকাল - এপ্রিল ১৯৯৪ খ্রিস্টাব্দ, পৃষ্ঠা ১৩৫, প্রবন্ধ- সুখময় চৌধুরী
রশীদ করীম

রশীদ করীম (১৪ আগস্ট ১৯২৫ — ২৬ নভেম্বর ২০১১) বাংলাদেশের প্রথিতযশা ঔপন্যাসিক। তার প্রথম উপন্যাস উত্তম পুরুষ। তার অন্যান্য উল্লেখযোগ্য উপন্যাস হলো: প্রসন্ন পাষাণ, আমার যত গ্লানি, প্রেম একটি লাল গোলাপ, মায়ের কাছে যাচ্ছি ইত্যাদি। স্ত্রী-পুরুষের সম্পর্কের মধ্যে যে জটিলতা, যে রহস্য, যে সূক্ষ্মতা— সেদিকই তার মনোযোগ ছিল বেশি। এই বিষয়টিকেই তিনি তার সব উপন্যাসে সবচেয়ে আকর্ষণীয় বিষয় করেছেন। এটা তার বিশেষ এলাকা। এ বিষয়ে তার এক বিশেষ ও প্রখর অন্তর্দৃষ্টি ছিল। তার উপন্যাসে সামাজিক প্রেক্ষাপট ছাড়িয়ে ব্যক্তিই প্রধান হয়ে ওঠে, মানুষই তার প্রিয় অধীত বিষয়। বিশেষ করে নারী চরিত্র চিত্রণে তিনি গভীর অন্তর্দৃষ্টির পরিচয় দেন। ঔপন্যাসিক রশীদ করীম সম্পর্কে গবেষক মাওলা প্রিন্সের অভিমত, 'সাতচল্লিশোত্তর বাংলাদেশের উপন্যাসশিল্পের টেকসই পথ-নির্মিতির প্রাজ্ঞপুরুষ ও সফল সারথি ঔপন্যাসিক রশীদ করীম। শক্তিশালী এই ঔপন্যাসিকের রূপায়িত জীবনবোধ ও শিল্পচৈতন্যে ব্যক্তি যেমন খুঁজে পায় তার আত্মপরিচয়কে, তেমনি আত্ম-অস্তিত্বের স্বরূপোন্মোচনে সে পৌঁছে যায় একটি জাতির প্রোথিত শিকড়মূলে। তার নির্মোহ, নিরাসক্ত ও পাশ্চাত্যসাহিত্য অনুগামী বিজ্ঞানমনস্ক দৃষ্টিভঙ্গি এদেশীয় উপন্যাসশিল্পে ষাটের দশকে উদ্বোধন কিংবা সংযোজন করেছিলো যে নূতনমাত্রা, বোধকরি সেখান থেকেই সূচিত হয় বাংলাদেশের উপন্যাসশিল্পের পরিপুষ্টির জয়যাত্রা।মাওলা প্রিন্স উল্লেখ করেন, 'প্রকরণশৈলী কিংবা আঙ্গিক নিরীক্ষায় রশীদ করীম প্রথমাবধি সচেতন-শিল্পী। পাশ্চাত্য শিক্ষার সংস্পর্শে এসে বাঙালি মুসলিম মধ্যবিত্তের বাহ্যিক ও আত্মিক সমুন্নতির সঙ্গে সঙ্গে নাগরিক মনোভঙ্গির যে ক্রমবিকাশ, এবং তা থেকে উদ্ভূত যে জটিলতা বা নিঃসঙ্গতা— রশীদ করীমের উপন্যাসে আঙ্গিক গঠনে তা দৃঢ়ভাবে যূথবদ্ধ (compactness)। জীবনরূপ ও জীবনবোধের সঙ্গে শিল্পচৈতন্য ও প্রকরণশৈলীর সুসমন্বয়ে রশীদ করীমের উপন্যাস তাই ক্ল্যাসিক মর্যাদায় অভিষিক্ত। যা বাংলাদেশের উপন্যাসশিল্পকে করে ঋদ্ধ— সমকালীন ঔপন্যাসিকদের থেকে রশীদ করীমকে করে তুলেছে স্বতন্ত্র— সেইসঙ্গে উত্তরসূরিদের করেছে পরিমিতি বোধসম্পন্ন।' ১। উত্তম পুরুষ (১৯৬১) ২। প্রসন্ন পাষাণ (১৯৬৩) ৩। আমার যত গ্লানি (১৯৭৩) ৪। প্রেম একটি লাল গোলাপ (১৯৭৮) ৫। সাধারণ লোকের কাহিনী (১৯৮১) ৬। একালের রূপকথা (১৯৮১) ৭। শ্যামা (১৯৮৪) ৮। বড়ই নিঃসঙ্গ (১৯৮৫) ৯। মায়ের কাছে যাচ্ছি (১৯৮৯) ১০। চিনি না (১৯৯০) ১১। পদতলে রক্ত (১৯৯০), এবং ১২। লাঞ্চ বক্স (১৯৯৩) ১। প্রথম প্রেম (১৯৮৪) ১। আর এক দৃষ্টিকোণ (১৯৮৯) ২। অতীত হয় নূতন পুনরায় (১৯৯২), এবং ৩। মনের গহনে তোমার মুরতিখানি (১৯৯২) ১। জীবন মরণ (১৯৯৯) ১৯৬১ সালে তিনি আদমজী পুরস্কার লাভ করেন। ১৯৭২ সালে তিনি বাংলা একাডেমি সাহিত্য পুরস্কার লাভ করেন। ১৯৮৪ সালে বাংলাদেশ সরকার তাকে একুশে পদক প্রদান করে। সমকাল, ১৪ সেপ্টেম্বর ২০১৮ মাওলা প্রিন্স, রশীদ করীমের উপন্যাস : বিষয়বৈভব ও শিল্পরূপ, মুক্তদুয়ার, ময়মনসিংহ, জুন ২০১৪ মাওলা প্রিন্স, রশীদ করীমের উপন্যাস : বিষয়বৈভব ও শিল্পরূপ, মুক্তদুয়ার, ময়মনসিংহ, জুন ২০১৪, পৃ: ১৫৮ "পুরস্কারপ্রাপ্ত লেখক তালিকা"। banglaacademy.org.bd। বাংলা একাডেমি। ২৭ জুলাই ২০২০ তারিখে মূল থেকে আর্কাইভ করা।  সংস্কৃতি বিষয়ক মন্ত্রণালয় হতে প্রাপ্ত “একুশে পদক” প্রাপ্তদের সম্পূর্ণ তালিকা। উইকিউক্তিতে রশীদ করীম সম্পর্কিত উক্তির সংকলন রয়েছে।
মুজিব-ইন্দিরা চুক্তি

মুজিব-ইন্দিরা চুক্তি স্বাধীন বাংলাদেশ ও ভারত রাষ্ট্রদ্বয়ের মধ্যে সম্পাদিত গুরুত্বপূর্ণ একটি দ্বি-পক্ষীয় আন্তর্জাতিক চুক্তি। এটি ১৯৭৪ খ্রিষ্টাব্দের মে মাসের তারিখে ১৬ তারিখে নয়াদিল্লীতে সম্পাদিত এবং বাংলাদেশের পক্ষে প্রধানমন্ত্রী শেখ মুজিবুর রহমান এবং ভারতের পক্ষে প্রধানমন্ত্রী ইন্দিরা গান্ধী এই চুক্তিতে স্বাক্ষর করেছিলেন। বলা হয়েছে, “এই চুক্তিটি দুই দেশের প্রগাঢ় বন্ধুত্ব, আন্তরিক মনোভাব ও পারস্পরিক বিশ্বাস, আর সবার ওপর বঙ্গবন্ধু শেখ মুজিবুর রহমান এবং শ্রীমতী ইন্দিরা গান্ধী—এ দুজন মহান রাষ্ট্রনায়কের শান্তি ও সম্প্রীতির অন্তর্দৃষ্টির প্রতীক”। এই চুক্তির অন্যতম বিষয় ছিল সমঝোতার ভিত্তিতে বাংলাদেশ এবং ভারতের মধ্যকার স্থল-সীমানা নির্ধারণ সম্পন্ন করা । "﻿মুজিব-ইন্দিরা চুক্তি - পেছনের কথা, আগামীর পথ"। ২০১৭-০১-০৫ তারিখে মূল থেকে আর্কাইভ করা। সংগ্রহের তারিখ ২০১৪-০১-১২।
বেলুন

বেলুন (ইংরেজি: Balloon) হচ্ছে গ্যাস যেমন হিলিয়াম, হাইড্রোজেন, নাইট্রাস অক্সাইড অথবা বাতাস ভর্তি একটি ব্যাগ বা থলে। আধুনিক বেলুন যদিও রাবার, ল্যাটেক্স, পলিক্লোরোফেরেন, নাইলন দিয়ে তৈরি হয়, তবে পূর্বে বেলুন তৈরি হতো পশু যেমন শুকরের মূত্রথলী থেকে। বহুকাল ধরে বেলুনকে মানুষ তার আকাশযান হিসেবে ব্যবহার করছে। আধুনিক যুগে বেলুনে আকাশ ভ্রমণ একপ্রকার প্রমোদভ্রমণ হিসেবে উপভোগ্য। তবে বিভিন্ন গবেষণা, জরিপ কিংবা সহজসাধ্য আকাশ ভ্রমণে বেলুনযান গুরুত্বের সাথেই ব্যবহৃত হয়। ১৮২৪ সালে মাইকেল ফ্যারাডে বিভিন্ন গ্যাস নিয়ে পরীক্ষা করার সময় রাবার বেলুন আবিষ্কার করেন । ল্যাবরেটরীতে ব্যবহারের জন্য তিনি এগুলো আবিষ্কার করেছিলেন । শিশুরা খেলনা হিসেবে যে বেলুন ব্যবহার করে থাকে, তা সাধারণত ল্যাটেক্সের তৈরি হয়। সাধারণত মুখ দিয়ে জোরে ফু দিয়ে ফুলিয়ে এজাতীয় বেলুন ব্যবহৃত হয়। তবে ভিতরে কার্বন ডাইঅক্সাইড ব্যবহৃত হয় বলে বেলুন, বাতাসের তুলনায় ভারি হয়ে যায় এবং বাতাসে ভাসতে পারে না। রঙ-বেরঙের বেলুন দিয়ে জন্মদিনের উৎসবে ঘর সাজানোর রেওয়াজ বিশ্বের বিভিন্ন দেশে দেখা যায়। সাধারণ বেলুনে হাইড্রোজেন গ্যাস ভরা হলে তা বাতাসে ভাসে। তখন বেলুনের মুখ সুতায় বেঁধে সে সুতা হাতে ধরে রাখতে হয়। হাইড্রোজেন গ্যাস বাতাসের চেয়ে হালকা বিধায় এরকম বেলুন বাতাসে ভাসে। শান্তির প্রতীক কবুতর উড়িয়ে যেমন অনেক অনুষ্ঠানের সূচনা করা হয় তেমনি একগুচ্ছ গ্যাস বেলুন অবমুক্ত করে অনুষ্ঠান উদ্বোধনের রেওয়াজ চালু হয়েছে। গ্যাস বেলুন ছেড়ে দিলে ভাসতে ভাসতে তা ক্রমশ: আকশে উঠে যায়। তবে সুতায় মুখ বাঁধা হলেও গ্যাস ‘লিক’ হয়ে যেতে থাকে এবং একসময় বেলুন নিচে নামতে শুরু করে। বেলুন যখন যান হিসেবে ব্যবহৃত হয়, তখন তার আকৃতি হয় যথেষ্ট বড় এবং তা ভর্তি করা হয় সাধারণ বাতাসের থেকে হালকা কোনো গ্যাস দিয়ে —সাধারণত হিলিয়াম দিয়ে। বেলুনের নিচের দিকে একটা বাঁশ কিংবা বেতের ঝুড়ি রশি দিয়ে লাগানো থাকে। বেলুনকে গ্যাস পুরে ফুলিয়ে নিলে তা উর্ধ্বমুখী হয়, তখন তার নিচে ঝুড়িটা ঝুলে থাকে এবং মানুষ বা বেলুন যাত্রী এই ঝুড়িতে অবস্থান করেন। অতীতে[কখন?] বেলুনের উচ্চতা নিয়ন্ত্রণের জন্য ঝুড়িতে রাখা হতো বালির বস্তা। পরবর্তিতে বেলুনের উপরিভাগে আলগা পরিচলনক্ষম পর্দা লাগানোর মাধ্যমে বেলুনের ভিতরকার বাতাস প্রয়োজনমতো বের করে দেয়া ও ধরে রাখার ব্যবস্থা করার মাধ্যমে বেলুনের নিয়ন্ত্রণকে সহজ করা হয়। Swain, Heather (২০১০)। Make These Toys: 101 Clever Creations Using Everyday Items। Penguin Publishing Group। পৃষ্ঠা 15–। আইএসবিএন 978-1-101-18873-6। নভেম্বর ২৭, ২০১৭ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
হার্মিস

হার্মিস (ইংরেজি উচ্চারণ: /ˈhɜrmiːz/ (অসমর্থিত টেমপ্লেট); প্রাচীন গ্রিক: Ἑρμῆς) গ্রিক পুরাণের দেবতাদের বার্তাবাহক এবং পাতালের অন্যতম পথপদর্শক। আর্কেডিয়ার সিলেনি পর্বতে তার জন্ম। অলিম্পিয়ান দেবতা হিসেবে তিনি সীমান্ত ও সীমান্ত পারাপারকারী পথিক, পশুপালক ও গবাদি পশু, তস্কর ও মিথ্যাবাদীদের ধূর্ততা, বাগ্মীতা ও রসবোধ, সাহিত্য ও কাব্য, ক্রীড়া ও ক্রীড়াবিদ, ভার ও ওজন, আবিষ্কার ও সাধারণ বাণিজ্যের দেবতা।. তার প্রতীকগুলি হল কচ্ছপ, মোরগ, ডানাওয়ালা চপ্পল, ডানাওয়ালা টুপি ও কেডুসিয়াস (এটি লায়্যারের পরিবর্তে অ্যাপোলো তাকে দিয়েছিলেন)। গ্রিক ধর্মের রোমান সংস্করণে হার্মিস রোমান দেবতা মারকিউরির অঙ্গীভূত হন। রোমান মারকিউরির মূল উৎস এট্রুস্কান পুরাণ হলেও বাণিজ্যের পৃষ্ঠপোষকতা ইত্যাদি গ্রিক দেবতার অনেকগুলি গুণ তার মধ্যে আরোপিত হয়। Norman O. Brown, Hermes the Thief: The Evolution of a Myth, (Madison: University of Wisconsin Press), 1947. Walter Burkert, Greek Religion 1985 section III.2.8. উইকিমিডিয়া কমন্সে হার্মিস সংক্রান্ত মিডিয়া রয়েছে।
জাতীয় মুক্তি মোর্চা (আলজেরিয়া)

জাতীয় মুক্তি মোর্চা (আরবি: جبهة التحرير الوطني; ফরাসি: Front de Libération Nationale) আলজেরিয়ার একটি রাজনৈতিক দল। এই দলটি ১৯৫৪ সালে প্রতিষ্ঠিত হয়। দলটির তরুণ সংগঠন হল Union Nationale de la Jeunesse Algérienne। ২০০২ সংসদীয় নির্বাচনে দলটি ২ ৬১৮ ০০৩ ভোট পেয়েছিল (৩৫.৩%, ১৯৯টি আসন) । ২০০৪ রাষ্ট্রপতি নির্বাচনে এই দলের প্রার্থী, Ali Benflis , ৬৫৩ ৯৫১ ভোট পেয়েছিলেন (৬.৪%) । The FLN retained 208 out of the house's 462 seats. Derradji Abder-Rahmane, The Algerian Guerrilla Campaign: Strategy & Tactics, NY, USA: The Edwin Mellen Press, 1997. Derradji Abder-Rahmane, Concise History of Political Violence in Algeria in Arms: Brothers in Faith, Enemies in Arms, Vol. 1, NY, USA: The Edwin Mellen Press,September 2002. Derradji Abder-Rahmane, Concise History of Political Violence in Algeria in Arms: Brothers in Faith, Enemies in Arms, Vol. 2, NY, USA: The Edwin Mellen Press, November 2002. জাতীয় মুক্তি মোর্চার দাপ্তরিক ওয়েবসাইট (আরবি) Official Forum (আরবি)
জাতীয় গণতান্ত্রিক একতা

জাতীয় গণতন্ত্রী একটা (ফরাসি: Rassemblement National Démocratique) আলজেরিয়ার একটি রাজনৈতিক দল। দলটির নেতা হলেন 'আহমেদ ওয়াহিয়া' (Ahmed Ouyahia)। ২০০২ সালের সংসদীয় নির্বাচনে দলটি ৬১০ ৪৬১ ভোট পেয়েছিল (৮.২%, ৪৭টি আসন)। ২০০৪ সালের রাষ্ট্রপতি নির্বাচনে দলটির প্রার্থী আবদেলাজিজ বুতেফ্লিকা'(Abdelaziz Bouteflika) ৮ ৬৫১ ৭২৩ ভোট (৮৫%) পেয়ে জয়লাভ করেন।
মুক্তাঝুরি

মুক্তঝুরি বা মুক্তবর্ষী একটি একবর্ষজীবী গুল্মজাতীয় উদ্ভিদ। এর পুষ্পবিন্যাস ক্যাটকিন জাতীয়। ক্যাটনিপের মতো এর‌ও মূলের গন্ধ বেড়ালদের কাছে আকর্ষণীয় হবার কারণে এই উদ্ভিদটি বিশেষভাবে পরিচিত। এটি সমগ্ৰ নিরক্ষীয় অঞ্চল জুড়ে জন্মায়। এটি সাধারণত রাস্তার ধারে, অব্যবহার্য জমিতে, দেওয়ালের ফাটলে ইত্যাদি জায়গায় জন্মায়। তাছাড়াও নদীর পাড়ে, জঙ্গলের ধারে পাথুরে পাহাড়ি এলাকায় ইত্যাদি জায়গাতেও জন্মায়। এটি সাধারণত ছায়াময় ও স্যাঁতসেঁতে জায়গা পছন্দ করে। সমূদ্রপৃষ্ঠ থেকে ১৩৫০ মিটার উচ্চতা পর্যন্ত এই উদ্ভিদটি জন্মায়। ভারত, দক্ষিণ পূর্ব এশিয়া, ইয়েমেন, ওসিয়ানিয়া, নাইজেরিয়া, নিরক্ষীয় আফ্রিকার অংশগুলিতে, ভারত মহাসাগরীয় দ্বীপগুলিতে ইত্যাদি নিরক্ষীয় অঞ্চলে এটি ব্যাপকভাবে বিস্তৃত। Acalypha indica L. Indian Acalypha, on India Biodiversity Portal. Accessed 31.07.2017. Schmelzer, G.H. & Gurib-Fakim, A. (2008). Plant Resources of Tropical Africa 11(1). Medicinal plants 1. PROTA Foundation, Wageningen, Netherlands. Acalypha indica L. on PROTA4U ওয়েব্যাক মেশিনে আর্কাইভকৃত ২০ জুন ২০২০ তারিখে. Accessed 31.07.2017. Schmelzer, G.H.; A. Gurib-Fakim (২০০৭)। "Acalypha indica L."। PROTA (Plant Resources of Tropical Africa / Ressources végétales de l’Afrique tropicale)। Wageningen, Netherlands: Prota Foundation। ২৭ জুলাই ২০১১ তারিখে মূল ([Internet] Record from Protabase) থেকে আর্কাইভ করা। সংগ্রহের তারিখ ২৯ মার্চ ২০১১।
বাসক

বাসক একটি ভারত উপমহাদেশীয় ভেষজ উদ্ভিদ। এ উদ্ভিদটির বৈজ্ঞানিক নাম Justicia adhatoda। ভারত উপমহাদেশের প্রায় সর্বত্র এটি জন্মে। হিন্দীতে এক বলা হয় ‘আডুসা’, ‘বানসা’ অথবা ‘ভাসিকা’। তবে সংস্কৃত নামের ভিত্তিতে এটির ব্যবসায়িক নাম “বাসক”। আর্দ্র, সমতলভূমিতে এটি বেশি জন্মে। লোকালয়ের কাছেই জন্মে বেশি। হালকা হলুদে রংয়ের ডালপালাযুক্ত গাছ, ঋতুভেদে সর্ব্বদাই প্রায় সবুজ থাকে। ক্ষোপ জাতীয় বাসক গাছ প্রায় ৫/৬ ফুট উঁচু হয়। আষাঢ় শ্রাবণে সাদা ফুল হয়। বল্লমাকারের পাতা বেশ বড়। ফুল ঘন, ছোট স্পাইকের ওপর ফোটে। স্পাইকের বৃন্ত পাতার চেয়ে ছোট। স্পাইকের ওপর পাতার আকারে উপপত্র থাকে যার গায়ে ঘন এবং মোটা শিরা থাকে। ফুলের দল (কোরোল্লা বা পত্রমূলাবর্ত) সাদা বর্ণ। তার ওপর বেগুনী দাগ থাকে। ফল সুপারি আকৃতির, বীজে ভর্তি। তাজা অথবা শুকনো পাতা ওষুধের কাজে লাগে। বাসকের পাতায় "ভার্সিনিন" নামের ক্ষারীয় পদার্থ এবং তেল থাকে। শ্বাসনালীর লালাগ্রন্থিকে সক্রিয় করে বলে বাসক শ্লেষ্মানাশক হিসেবে প্রসিদ্ধ। বাসক পাতার নির্যাস, রস বা সিরাপ শ্লেষ্মা তরল করে নির্গমে সুবিধা করে দেয় বলে সর্দি, কাশি এবং শ্বাসনালীর প্রদাহমূলক ব্যাধিতে বিশেষ উপকারী। তবে অধিক মাত্রায় খেলে বমি হয়, অন্তত: বমির ভাব বা নসিয়া হয়, অস্বস্তি হয়। পানির জীবাণু মুক্ত করতে, হাত-পা ফুলে গেলে, চামড়ার রং উজ্জ্বল করতে এ গাছের উপকারিতা অনেক। দেশজ চিকিৎসায় কাশি ছাড়াও বিভিন্ন রোগে এর ব্যবহার রয়েছে। অম্লপিত্ত, কৃমি, রক্তশ্রুতি, শ্বাসকষ্ট, গাত্র দুর্গন্ধ, খোস-পাঁচড়া, অর্শ, বসন্ত, টিউমার এবং জীবাণুনাশে এমনকি গায়ের রং ফর্সাকরণেও বাসক পাতার ব্যবহারের উল্লেখ রয়েছে। বৈজ্ঞানিক পরীক্ষায় বাসকের ভেষজ গুণাবলি প্রমাণিত হয়েছে। বাসকের পাতা সবুজ খাদ্য হিসেবে ব্যবহৃত হয় এবং পাতা থেকে হলদে রং পাওয়া যায়। বাসক পাতায় এমন কিছু ক্ষারীয় পদার্থ আছে যায় ফলে ছত্রাক জন্মায় না এবং পোকামাকড় ধরে না বলে ফল প্যাকিং এবং সংরক্ষণ করার কাজে ব্যবহৃত হয়। পাতায় কিছু দুর্গন্ধ আছে বলে পশুরা মুখ দেয় না। সেই কারণে চাষ আবাদের জন্য জমি উদ্ধারের কাজে বাসকের পাতা বিশেষ উপকারী। আঃ খালেক মোল্লা সম্পাদিত;লোকমান হেকিমের কবিরাজী চিকিৎসা; আক্টোবর ২০০৯; পৃষ্ঠা- ৮৪-৮৫ উদ্ধৃতি ত্রুটি: <ref> ট্যাগ বৈধ নয়; বাসক নামের সূত্রটির জন্য কোন লেখা প্রদান করা হয়নি Use of Vaska according to Ayurveda and its medicinal values Malabar nut medicinal use in Malaysia উইকিমিডিয়া কমন্সে বাসক সংক্রান্ত মিডিয়া রয়েছে।
অ্যাঙ্গোলার গণমুক্তি আন্দোলন

অ্যাঙ্গোলার গনমুক্তিআন্দোলন - শ্রম পার্টি (পর্তুগিজ:Movimento Popular de Libertação de Angola - Partido do Trabalho) অ্যাঙ্গোলার একটি রাজনৈতিক দল। এই দলটি ১৯৫৬ সালে প্রতিষ্ঠিত হয়। দলটি EME নামক পত্রিকা প্রকাশ করে থাকে। দলটির তরুণ সংগঠন হল Juventude do Movimento Popular da Libertação de Angola । ১৯৯২ সালের রাষ্ট্রপতি নির্বাচনে দলটির প্রার্থী জোসে এদুয়ার্দু দশ সাঁন্তুশ (José Eduardo dos Santos) ১ ৯৫৩ ৩৩৫ ভোট (৪৯.৫৭%) পেয়ে জয়লাভ করেন। ১৯৯২ সালের সংসদীয় নির্বাচনে দলটি ২ ১২৪ ১২৬ ভোট পেয়েছিল (৫৩.৭৪%, ১২৯টি আসন)। দলটি সোশালিস্ট ইন্টারন্যাশনাল নামক সমাজবাদী আন্তর্জাতিক সংগঠনের সাথে জড়িত। "Popular Movement for the Liberation of Angola | MPLA, UNITA, Facts, & History | Britannica"। www.britannica.com (ইংরেজি ভাষায়)। ২০২৩-১২-১৭। সংগ্রহের তারিখ ২০২৪-০২-০৫।  পার্টির ওয়েবসাইট[স্থায়ীভাবে অকার্যকর সংযোগ]
ইউনিটা

সম্পূর্ণ স্বাধীন অ্যাঙ্গোলার জন্য গঠিত জাতীয় মোর্চা (পর্তুগিজ:União Nacional para a Independência Total de Angola), যা সংক্ষেপে ইউনিটা (UNITA) নামে পরিচিত অ্যাঙ্গোলার একটি রাজনৈতিক দল। এই দলটি ১৯৬৬ সালে 'জোনাস সাভিম্বি' (Jonas Savimbi) কর্তৃক প্রতিষ্ঠিত হয়েছিল। ১৯৯২ খ্রিস্টাব্দের রাষ্ট্রপতি নির্বাচনে এই দলের প্রার্থী, জোনাস সাভিম্বি, ১ ৫৭৯ ২৯৮ ভোট পেয়েছিলেন (৪০.০৭%) । ১৯৯২ সালের সংসদীয় নির্বাচনে দলটি ১ ৩৪৭ ৬৩৬ ভোট পেয়েছিল (৩৪.১০%, ৭০টি আসন) । "UNITA | Facts & History | Britannica"। www.britannica.com (ইংরেজি ভাষায়)। সংগ্রহের তারিখ ২০২৩-০৮-১৭।
নেপাল মজদুর কিসান পার্টি

নেপাল মজদুর কিসান পার্টি বা নেপাল মজদুর কৃষক পার্টি (नेपाल मजदुर किसान पार्टी) নেপালের একটি কমিউনিস্ট পার্টি। রোহিত গ্রুপ, 'প্রলেতারিয়ান রেভ্যূলুশনারি অর্গানাইজেশন' এবং 'কিষান সমিতি' ১৯৭৬ সালে একীভূত হয়ে এই দলটি প্রতিষ্ঠা করে। দলটির নেতা হলেন নারায়ণমান বিজুক্ছে যিনি কমরেড রোহিত নামেও পরিচিত। দলটির তরুণ সংগঠন হল নেপাল ক্রান্তিকারি যুব সংঘ। ১৯৯৯ সালের সংসদীয় নির্বাচনে দলটি ৪৮৬৮৫ ভোট পেয়েছিল (০.৪১%, ১টি আসন)।
নেপালের কমিউনিস্ট পার্টি (সংযুক্ত মার্কসবাদী)

নেপালের কমিউনিস্ট পার্টি (সংযুক্ত মার্কসবাদী), नेपाल कम्युनिस्ट पार्टी (संयुक्त मार्क्सवादी)) নেপালের একটি সাম্যবাদী রাজনৈতিক দল যা ২০০৫ থেকে ২০১৩ পর্যন্ত বিদ্যমান ছিল।। নেপালের কমিউনিস্ট পার্টি (সংযুক্ত) এবং নেপালের কমিউনিস্ট পার্টি (মার্কসবাদী) ২০০৫ সালে একীভূত হয়ে এই দলটি প্রতিষ্ঠা করে। ২০০৬ সালের নেপালী বিপ্লবের সময় দলটি সংযুক্ত বামমোর্চার সদস্য ছিল। সিপিএন (সংযুক্ত) এর সাধারণ সম্পাদক বিষ্ণু বাহাদুর মানন্ধর পার্টির সাধারণ সম্পাদক ছিলেন কিন্তু পরে পদত্যাগ করেন এবং সিপিএন (মার্কসবাদী) এর সভাপতি প্রভু নারায়ণ চৌধুরী ছিলেন দলের সভাপতি। প্রতিষ্ঠাকালীন একীকরণ সম্মেলনে ৩৪ সদস্যের কেন্দ্রীয় কমিটি এবং ৮২ সদস্যের জাতীয় কাউন্সিলও নির্বাচিত হয়। সিপিএন (সংযুক্ত মার্কসবাদী)-এর ট্রেড ইউনিয়ন শাখা ছিল নেপাল প্রগ্রেসিভ ট্রেড ইউনিয়ন ফেডারেশন (এনপিটিইউএফ) এবং পার্টির ছাত্র শাখা ছিল নেপাল প্রগ্রেসিভ স্টুডেন্ট ফেডারেশন (এনপিএসএফ)। "The Rising Nepal"। ১৫ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৬।  "International Nepal Solidarity Network » New Party CPN (United-Marxist) created"। ২০০৫-১২-১৮ তারিখে মূল থেকে আর্কাইভ করা। সংগ্রহের তারিখ ২০০৮-০২-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [১][স্থায়ীভাবে অকার্যকর সংযোগ]